
MEMORIU JUSTIFICATIV


1. OBIECTUL LUCRĂRII
	Obiectul prezentei documentaţii îl constituie elaborarea unui plan urbanistic de detaliu pentru terenul situat în Timişoara, str. Lidia Mures, CF nr.439051 în vederea realizării obiectivului „PLAN URBANISTIC DE DETALIU (PUD) SI ELABORARE A.C. LUCRARI DE TIP A) CONSTRUCTII PENTRU LOCUINTE, CONSTRUIRE CASA UNIFAMILIALA DUPA ELABORARE AVIZARE SI APROBARE PUD PRIN HCL”.  Locuinta propusa va avea regimul maxim de inaltime P+1E.
Terenul studiat în prezenta documentaţie se află situat in zona aferenta UTR 70 a Municipiului Timisoara, in intravilan, conform Planului Urbanistic General al Municipiului Timisoara.


           2.SURSE DOCUMENTARE
	Pentru elaborarea acestei documentatii s-au studiat planurile urbanistice aprobate in zona amplasamentului  şi informaţiile cu caracter analitic.

Studii de fundamentare cu caracter documentar:
· Planul Urbanistic General Timişoara, UTR nr. 70;
Studii de fundamentare cu caracter analitic:
·     Mutaţiile funcţionale în zonă relevă predilecţia pentru construcţii cu funcţiuni de locuire, comerţ şi alimentatie publica;
·     Accesibilitatea la căi de circulaţie majore asigură premisele conturării acestui program funcţional;
·     Funcţiunile care se doresc a fi implementate pe terenul studiat nu au un impact nociv asupra mediului existent.

Conform prevederilor aferenteu UTR-ului nr. 70 si a Planului Urbanistic Zonal „ Zona Lidia-Muzicescu-Martirilor-Urseni”- proiect 3/1997 intocmit de SC. Arhitect Trambitas SRL si aprobat prin HCL nr.91 din 1997, terenul studiat este reglementat functional ca Zona rezidentiala.

POT ul in vigoare este de 40% iar cel propus de studiul de fata este de 35% , incadrandu-se in prevederile legale . 










3. ÎNCADRAREA ÎN ZONĂ
3.1. SITUAREA OBIECTIVULUI IN CADRUL LOCALITATII
Parcela pe care se doreşte construirea obiectivului propus este situată intr-o zona cu acces de la Strada Nicolae Ivan. Terenul studiat are o suprafaţă totală de 554,00 mp , conform CF nr. 439051 Timisoara, nr.top. 439051. 
Vecinătăţile terenului studiat sunt următoarele:
- la est: terenurile cu constructii locuinte individuale, cu acces din Strada Traviata, nr.13 si nr.14, ambele proprietate particulara;
- la sud: parcela locuinta individuala P+1E in curs de construire conform AC nr.622/29.05.2017, nr. Cad. 439045, proprietate particulara;
- la vest: parcela locuinta individuala P+1E in curs de construire conform AC nr.557/22.05.2017, nr. Cad. 4390450, proprietate particulara;
- la nord: teren neconstruit cu acces din Strada Maresal Constantin Prezan, proprietate particulara.
Terenul este plat.
Conform Planului Urbanistic General al Municipiului Timisoara, terenul se află situat în
intravilan, având categoria de folosinţă de zonă pentru locuinţe individuale, colective şi
functiuni complementare. Calitatea urbană în porţiunea de teritoriu luată în studiu nu este
satisfacatoare, întreaga zonă prezintă potenţial de edificare cu locuinţe unifamiliale. Din
punctul de vedere al situării acestui amplasament în structura urbană a Municipiului
Timisoara, el se află în unitatea teritorială de referinţă UTR 70.

	
	4.SITUATIA EXISTENTA
         4.1. Accesibilitatea la caile de comunicatie;limite si vecinatati

Amplasamentul are asigurata accesibilitatea la domeniul public, respectiv din Strada Nicolae Ivan, prin intermediul unui drum de acces infundat. Circulatia pe Strada Nicolae Ivan se poate face in ambele sensuri. Terenul studiat are de dimensiunile de 15.45 m latime, respectiv 38.03 . In zona aceesului la drum in partea sud vestica dimensiunile la frontul stradal sunt de 9.00 m cu o retragere de 3.59 m.

4.2 Suprafete de teren construite si suprafete de teren libere

In prezent terenul nu este construit si are o suprafata totala de 554 mp cu acces indirect din strada Nicolae Ivan. POT-ul existent este 0,0%, iar CUT existent este 0,0. Conform solicitarii beneficiarilor si a certificatului de urbanism nr.2812 din 12.07.2018 emis de PMT se propune construirea unei case unifamiliale cu regim de inaltime P+1E, cu o suprafata construita de maxim 145 mp. Se propune un POT maxim de 35% si un CUT maxim de 0.9 pentru parcela studiata.

4.3 Proprietatea asupra terenurilor

Terenul studiat este proprietate privata a Moica Andrada si Moica Ioan Calin conform CF 439051,Timisoara. Parcela are nr. Cad. 439051.



 4.3 Caracteristici geotehnice ale terenurilor

Geomorfologic zona se situează in campia joasa TIMIS – BEGA denumită
depresiunea panonica. Zona menţionată se încadrează în complexul aluvionar a carui
geomorfologie se datorează influenţelor apelor curgătoare care au dus in timp la
transportarea si depunerea de particule fine din diverse roci.
Geologic zona se caracterizează prin existenta la partea superioara a formaţiunilor
cuaternare reprezentate de un complex alcătuit din argile, prafuri si nisipuri, cu extindere
la peste 200 m adâncime. Fundamentul cristalin – granitic se afla la circa 1400 – 1700 m
adâncime şi este străbătut de o reţea densă de microfalii.
În conformitate cu codul P100 – 1/2006, perioada de colţ Tc = 0,7 s. Factorul de
amplificare dinamică maximă a acceleraţiei orizontale a terenului de către structura este
b0 = 3. Spectrul normalizat de răspuns elastic Se(T) = ag b(T) se considera pentru zona
Banat iar acceleraţia orizontală a terenului pentru proiectare ag = 0,16 g.
Din punct de vedere climatic, zona Timişoara prezintă următorii parametri:
- temperatura medie anuală se situează în intervalul +10÷+11ºC;
- temperaturile medii lunare se situează între -2÷-1ºC (luna ianuarie) şi +20÷+21ºC (luna
iulie)
- numărul zilelor cu îngheţ dintr-un an este în medie de 94 iar cel al nopţilor geroase
(temperaturi mai mici de -10ºC) este de 11,6;
- cantitatea medie anuală de precipitaţii este de 700÷800 mm, numărul zilelor cu
precipitaţii este de 145,6 iar al celor cu zăpadă la sol este de 22,4;
- direcţia predominantă a curenţilor de aer este SE – NV (61,8%), numărul zilelor cu
activitate eoliană fiind de circa 300 zile/an.
Sondajul geotehnic a interceptat apa subterană la – 1,50 m faţă de nivelul
terenului. Caracteristicile ale terenului îl încadrează ca teren cu risc geotehnic redus.
Terenul de fundare este reprezentat de argilă prăfoasă de culoare gălbui – cenuşie,
plastic consistentă la plastic vârtoasă, cu rar pietriş, umedă, pentru care se recomandă
luarea în calcul a unei presiuni convenţionale pconv.=200 kPa. Din punct de vedere
seismic, zona se caracterizează prin Ks=0,12 şi Tc=0,7s. Adâncimea maximă de îngheţ
este de 0,70 m.
4.3 Echipare edilitara

Zona in care se afla amplasamentul studiat are echipamente edilitare subterane si supraterane necesare alimentarii cu apa-canal, electricitate,gaze narurale,telefonie etc. Parcela care face obiectul studiului va fi echipata cu bransamentele necesare alimentarii cu utilitati urbane edilitare.



5.REGLEMENTĂRI

In perimetrul amplasamentului ce face obiectul documentatiei, se doreşte construirea unei locuinte unifamiliale  in regim P+1E. Functiunea este in conformitate cu caracterul zonei . Conform PUG timisoara , avem o zona locuire si functiuni complementare . Prin functiuni complementare intelegem cf PUG, unitati comerciale inserate in zona de locuit, servicii, birouri firme, mica productie si accese pietonale, carosabile sau parcaje.
Constructia propusa in studiul de fata se incadreaza in utilitatea functionala a zonei, respectand regulamentele in vigoare stabilite de PUG dupa cum urmeaza:
· functiunea propusa face parte din cladiri cu functiune rezidentiala 
· respecta compatibilitatea cu securitatea zonei , salubritatea si confortul acesteia.
· Nu este o constructie poluanta

5.1. Obiective si modalitati de operare
Solutia urbanistica a fost elaborata tinandu-se seama de urmatoarele obiective:
-continuarea si extinderea zonei de locuinte cu regim de inaltime maxim P+2E, in concordanta cu cladirile situate in apropiere; 
-realizarea unei zone avand functiune de locuit, adaptata contextului  urbanistic;
-asigurarea suprafetelor de teren necesare drumurilor si aleilor de deservire a obiectivului;
-realizarea unui spatiu verde in conformitate cu directivele de mediu in vigoare
-respectarea si asigurarea numarului de parcaje pentru functiunea si suprafata cladirii propuse.

   	5.2.Zonificare funcţională –bilanţ teritorial, indici urbanistici

Funcţiunea propusă pe terenul studiat este aceea de locuinta unifamiliala, fiind asigurate parcajele, circulaţia auto şi pietonală, zona verde aferentă.

Zonificarea funcţională a zonei studiate s-a făcut ţinând cont de funcţiunea predominantă propusă a fiecărei arii studiate şi de proximităţi urbanistice care impuneau constrângeri legate de funcţiune şi/sau indici urbanistici.

	

	
Situaţia existentă
	
Situaţia propusă

	
	(mp)
	(%)
	(mp)

	Terenul studiat
	554
	554

	Circulaţii pietonale, auto si parcaje
	0
	26.88
	148.94

	Spaţii verzi

	0
	47.3
	    262

	Suprafata construita

	0
	25
	143



	
Indici

	
Situaţia existentă
	
Situaţia propusă

	POT 
	0.00%
	35.00%

	CUT 
	0,00
	max. 0.9




Regimul de înălţime:  P+1E
Hmax.cornisa = +6 m fata de C.T.S.
Hmax.constructie=+9 m fata de C.T.S.

Rezolvarea parcajelor necesare se va face dupa cum urmeaza:
· Se vor asigura locurile de parcare amplasate pe parcela, cu acces de pe drumul adiacent strazii Nicolae Ivan.
· Fiind vorba despre o locuinta individuala va fi necesar un loc de parcare.

	5.3.Amplasarea construcţiilor pe parcelă
Orientarea cladirii va tine cont de punctele cardinale, aceasta avand fatadele lungi spre zonele Est si Vest. Spatiile locuibile vor avea o dubla orientare astfel incat locuinta sa aiba asigurate iluminarea si ventilarea necesare. Amplasarea construcţiei în interiorul parcelei va respecta următoarele coordonate:
· Clădirea cu regim de înălţime P+1E va fi respecta aliniamentul stradal al cladirii invecinate de pe parcela din partea de V-2 m fata de limita la strada a terenului. 
· Fata de limita latera V a terenului cladirea poate fi alipita de limita de proprietate cu conditia ca inaltimea maxima a cornisei pe aceasta portiune sa fie Hmax=3,50 m, retragerea etajului fata de aceasta limita fiind de minim 6 m.
· Fata de limita latera E a terenului va fi aplicata regula aprobata de PMT prin HCL , distanta fiind ½ din inaltimea propusa pe acea latura.Avand o inaltime de 6 m la cornisa, retragerea este de 3 m
· distanta fata de limita posterioara a constructiei propuse rezulta din POT ul propus si este de 15.5 m.
Distantele fata de cladirile invecinate:
-V cladire vecina P+1E(locuinta unifamiliala)-2.35 m
-E cladire vecina P ( anexa)-3.12 m
-S cladire vecina P+1E (Locuinta unifamiliala)-16.36
	6. Lucrari rutiere
Pentru realizarea si functionarea investitiei propuse se prevad a se realiza lucrari rutiere legate de drumul de acces din Strada Nicolae Ivan. Pe strada Nicolae Ivan au fost realizate lucrari de catre PMT, strada fiind asfaltata. Carosabilul strazii are 6,00 m asigurand o circulatie auto in doua benzi inguste, cate una pe sens.
Pe ambele parti ale carosabilului se vor prevedea trotuare de 1,00 m. Drumul de acces din partea de V a parcelei este de tip fundatura cu spatiu de manevra la captul ei pentru asigurarea intoarcerii autovehiculelor de diverse gabarite.
Se va asigura accesul auto in curte si un loc de parcare pentru unitatea familiala propusa.
	7. Reguli cu privire la asigurarea acceselor obligatorii
7.1. Accese carosabile
Se va asigura acces carosabil la amplasamentul locuintei multifamiliale. Acesta se va realiza din drumul cu o latime de 6 m si trotuare de 1m latime,adiacent Strazii Nicolae Ivan. Racordarea accesului carosabil la strada se va face cu curburi de raza minim 3.00 m in zonele in care este cazul. 
7.2.Accese pietonale
Accesul pietonal se va asigura din trotuarul drumului care va avea o latime de 1m.
	8. Asigurarea echiparii tehnico-edilitare
	8.1.1 Racordarea la retelele tehnico-edilitare existente
Constructia de locuit propusa va avea racordarea la energie electrica, prin bransarea la reteaua ce alimenteaza locuintele existente in vecinatate. Apa potabila va fi asigurata din reteaua Municipiului Timisoara prin bransamentul existent, iar canalizarea menajera se va rezolva prin bransarea imobilulului la reteaua orasului. Apa colectata pluviala va asigura irigarea si intretinerea spatiilor verzi amenajate . Preaplinul rezervorului de apa va fi dirijat la canalizarea orasului. Pe strada Nicolae Ivan se afla in functie o conducta de apa potabila Ø 125 mm şi o conductă a reţelei de canalizare menajeră cu Ø 300 mm.
	    8.1.2 Incalzirea
Asigurarea agentului termic pentru incalzirea cladirilor se va face prin sisteme de incalzire individuale. Sistemele de incalzire individuale , selectate de beneficiar, pentru fiecare unitate construita, in raport cu necesitatile sale, se vor dimensiona si amplasa in conforimtate cu normativele de specialitate, detaliindu-se ca solutie tehnica, numai in etapa elaborarii documentatiei tehnice pentru obtinerea autorizatiei de construire.
	8.1.3 Alimentarea cu gaze naturale
Alimentarea cu gaze naturale va fi realizata prin extinderea retelelor existente. Solutia de alimentare cu gaze naturale va fi stabilita de catre Eon Gaz.
            9.Protecţia mediului
Parcela pe care se doreşte construirea obiectivului propus este situată intr-o zona cu acces de la Strada Nicolae Ivan. Terenul studiat are o suprafaţă totală de 554,00 mp , conform CF nr. 439051 Timisoara, nr.top. 439051fiind aflat in zona Lidia Mures, in municipiul Timisoara.
 În cadrul prezentului studiu se prevăd o serie de măsuri, cu implicaţii referitoare la impactul asupra mediului:
-  echiparea tehnico-edilitară proprie;
- realizarea tramei de circulaţie în incintă şi până la accesul în incintă, cu respectarea normelor de protecţie a mediului;
-pentru diminuarea surselor de poluare se prevad plantatii in spatiile verzi propuse pe parcela;
- conform reglementărilor urbanistice, se vor prevedea spaţii verzi în proporţie de minim 25% din suprafaţa  luată în studiu.
-o  buna organizare de selectare, colectare si evacuare a deseurilor va contribui de asemenea la diminuarea surselor de poluare.
Conform Anexei nr. 1 a Hotărârii nr. 1076 din 8 iulie 2004 privind stabilirea procedurii de realizare a evaluarii de mediu pentru planuri şi programe, se menţionează CRITERIILE pentru determinarea efectelor semnificative potenţiale asupra mediului:
1. Caracteristicile planurilor şi programelor cu privire, în special, la:
a) gradul în care planul sau programul creează un cadru pentru proiecte şi alte 	activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;


Nu este cazul.

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;
	
Proiectul propus nu crează cadrul pentru derivarea altor programe sau planuri.

c) relevanţă planului sau programului în/pentru integrarea consideraţiilor de mediu, mai ales din perspectiva dezvoltării durabile;

Integrarea consideraţiilor de mediu se face după aprobarea PUD-ului. În sensul dezvoltării durabile se vor lua măsuri în cadrul fazelor ulterioare, în vederea realizării anvelopelor clădirii în conceptul eficienţei energetice.
d) problemele de mediu relevante pentru plan sau program;
Având în vedere natura funcţiunii, nu este cazul.
e) relevanţa planului sau programului pentru implementarea legislaţiei naţionale şi comunitare de mediu
Nu rezultă deşeuri din activitatea propusă.
2. Caracteristicile efectelor şi ale zonei posibil a fi afectate cu privire, în special, la:
a) probabilitatea, durata, frecvenţa şi reversibilitatea efectelor;
Nu este cazul.
b) natura cumulativă a efectelor;
Nu este cazul.
c) natura transfontalieră a efectelor;
Nu este cazul.
d) riscul pentru sănătatea umană sau pentru mediu;
Activitatea desfaşurată nu afectează sănătatea umană şi nu afectează factorii de mediu. 
e) mărimea şi spaţialitatea efectelor (zona geografică şi mărimea populaţiei potenţial afectate);
Nu se afectează prin funcţiunea propusă zona geografică şi marimea populaţiei.
f) valoarea şi vulnerabilitatea arealului posibil a fi afectat, date de:
i) caracteristicile naturale speciale sau patrimoniul cultural; 
Nu este cazul. 
ii) depăşirea standardelor sau a valorilor limită de calitate a mediului;
Nu se depăşesc concentraţiile maxime admisibile în ceea ce priveşte consumul de combustibil sau alţi factori de mediu (zgomot). 
iii) folosirea terenului în mod intensiv;
g) efectele asupra zonelor sau peisajelor care au statut de protejare recunoscut pe plan naţional, comunitar sau internaţional. Nu este cazul.

10. CONCLUZII

Soluţia urbanistică adoptată se înscrie în prevederile Planului Urbanistic General al Municipiului Timişoara.
Din analiza globală a situaţiei urbanistice existente şi a propunerilor de dezvoltare a zonei se desprind următoarele concluzii:
3. funcţiunea propusă (clădire cu funcţiune locuinta unifamiliala) a apărut ca urmare a cerintei beneficiarului adaptata si raportata la functiunea predominanta a zonei, prevazuta prin PUG;
4. situaţia actuală care începe să se contureze susţine ipoteza dezvoltării zonei cu locuinte individuale maxim P+2E .


Întocmit,
Arh. Dragan Dragomir

